Ο **Μουσταφά Αλ-Καντίμι** (αραβικά: مصطفى الكاظمي‎, όνομα που του δόθηκε κατά τη γέννηση: **Μουσταφά Αμπντούλ Λατίφ Μισατάτ**, γενν. στις 5 Ιουλίου 1967), είναι Ιρακινός διπλωμάτης και πολιτικός. Υπηρέτησε ως πρωθυπουργός του Ιράκ από τον Μάιο του 2020 έως τον Οκτώβριο του 2022. Ο Καντίμι είναι ο 43ος πρωθυπουργός του Ιράκ από την ανεξαρτησία της χώρας το 1932 και ο τέταρτος πρωθυπουργός της χώρας από την έγκριση του τρέχοντος συντάγματος το 2005.

Ο Αλ-Καντίμι ήταν διευθυντής της Εθνικής Υπηρεσίας Πληροφοριών του Ιράκ. Διορίστηκε στο αξίωμα στις 7 Ιουνίου 2016, και παρέμεινε στο αξίωμα μέχρι τις 9 Απριλίου 2020.

Βιογραφία
---------

Ο Αλ-Καντίμι σπούδασε νομικά στο πανεπιστήμιο Αλ-Τουράθ. Ήταν υπεύθυνος για τις μεταρρυθμίσεις του δικαστικού τομέα στο Ιράκ. Στόχοι της εν λόγω μεταρρύθμισης ήταν η βελτίωση της αποτελεσματικότητάς του και η σύγκλισή του με τα διεθνή πρότυπα. Επέβλεψε το τέλος της πολιτικοποίησης των ενεργειών της υπηρεσίας πληροφοριών, εφάρμοσε προηγμένες μεθόδους για τη συλλογή και ανάλυση πληροφοριών, ενώ καθόρισε τις προτεραιότητες για τη διεύρυνση του σκοπού του έργου της Εθνικής Υπηρεσίας Πληροφοριών. Υπό την ηγεσία του, η υπηρεσία επεξέτεινε τις δραστηριότητες της, ιδιαίτερα στο τομέα της καταπολέμησης της τρομοκρατίας, τόσο εντός όσο και εκτός του Ιράκ. Η υπηρεσία παίζει ζωτικό ρόλο στη μάχη που δίνει το Ιράκ κατά του Ισλαμικού Κράτους.

Ο Αλ-Καντίμι ήταν ορκισμένος αντίπαλος του καθεστώτος του Σαντάμ Χουσεΐν. Το 1985 εγκατέλειψε το Ιράκ. Αρχικά πήγε στο Ιράν και μετά στη Γερμανία. Τελικά εγκαταστάθηκε στο Ηνωμένο Βασίλειο, όπου έζησε εκεί εξόριστος για πολλά χρόνια. Πολιτικά, ο Αλ-Καντίμι δεν ανήκει σε κάποιο κόμμα και είναι πολιτικά ανεξάρτητος.

Ήταν διευθυντής του Ιδρύματος Μνήμης για το Ιράκ από το 2003 έως το 2010, με έδρα το Λονδίνο. Είναι μια οργάνωση που ιδρύθηκε για να τεκμηριώσει και να καταγράψει τα εγκλήματα του καθεστώτος του Σαντάμ Χουσείν. Ο Αλ-Καντίμι είχε υπό την επίβλεψη του μια ομάδα ατόμων διεσπαρμένα σε πολλές χώρες, συμπεριλαμβανομένου του Ιράκ. Επέβλεπε την καταγραφή των μαρτυριών και την αντιπαραβολή οπτικού υλικού από θύματα του καθεστώτος του Σαντάμ Χουσεΐν.

Ήταν αρθρογράφος και συντάκτης της ιρακινής έκδοσης της ιστοσελίδας Al-Monitor. Έχει συνεισφέρει ως συντάκτης σε διάφορα μέσα ενημέρωσης. Επίσης, έχει δημοσιεύσει βιβλία και μελέτες.

Τον Οκτώβριο του 2019 ξέσπασαν διαδηλώσεις στο Ιράκ, οι οποίες οδήγησαν στην παραίτηση του πρωθυπουργού Αντίλ Αμπντούλ-Μαχντί και της κυβέρνησής του. Για αρκετούς μήνες κατά τη διάρκεια των διαδηλώσεων, ο Αλ-Καντίμι ήταν το φαβορί για την πρωθυπουργία.

Στις 9 Απριλίου 2020 ο πρόεδρος Μπαρχάμ Σαλίχ όρισε τον Αλ-Καντίμι πρωθυπουργό της χώρας. Είναι το τρίτο πρόσωπο που διορίστηκε πρωθυπουργός μέσα σε 10 εβδομάδες, καθώς η χώρα παλεύει να αντικαταστήσει μια κυβέρνηση που έπεσε τον προηγούμενο χρόνο μετά από μήνες διαδηλώσεων. Η κρατική τηλεόραση ανέφερε ότι ο πρόεδρος Μπαρχάμ Σαλίχ πρότεινε τον Καντίμι για το αξίωμα του πρωθυπουργού, λίγο μετά μετά την ανακοίνωση του προηγούμενου πρωθυπουργού, Αντνάν αλ-Ζουρφί, ότι θα παραιτηθεί αό την πρωθυπουργία καθώς απέτυχε να εξασφαλίσει την απαραίτητη υποστήριξη για να σχηματίσει πό το κυβέρνηση.

Παραπομπές
----------

1. ↑  karistina.com/munuaeat/42991.html. Ανακτήθηκε στις 24  Μαΐου 2022.
2. 1 2  www.iraqmemory.com/ar/about.
3. ↑  Ανακτήθηκε στις 23  Οκτωβρίου 2021.
4. ↑  Ανακτήθηκε στις 30  Σεπτεμβρίου 2022.
5. ↑  من هو مصطفى الكاظمي الإسم الجديد لرئاسة حكومة العراق؟. *alalamtv.net* (στα Arabic). 8 Απριλίου 2020. Αρχειοθετήθηκε από το πρωτότυπο στις 8 Απριλίου 2020. CS1 maint: Μη αναγνωρίσιμη γλώσσα (link)
6. ↑  «Mustafa al-Kadhimi sworn in as prime minister of Iraq» (στα αγγλικά). *Rudaw*. 7 May 2020.. Ανακτήθηκε στις 6 May 2020.
7. 1 2 3  «IMF». *www.iraqmemory.com*. Αρχειοθετήθηκε από το πρωτότυπο στις 31 Ιανουαρίου 2020. Ανακτήθηκε στις 31 Ιανουαρίου 2020.
8. ↑  «Impersonating U.S. Intelligence Official, Oregon Man Wrote to Iraqi Prime Minister». *KDRV News* (στα Αγγλικά). Αρχειοθετήθηκε από το πρωτότυπο στις 31 Ιανουαρίου 2020. Ανακτήθηκε στις 31 Ιανουαρίου 2020.
9. ↑  «Iraqi man sentenced for illegally using US insignia». *Star Tribune*. [*νεκρός σύνδεσμος*]
10. ↑  «Iraqi man sentenced for illegally using US insignia».
11. ↑  «Mark as favorite Iraq gets a government—and it was worth the wait». [*νεκρός σύνδεσμος*]
12. ↑  «Iraq PM sacks intel. chief, other officials». *PressTV* (στα Αγγλικά). Αρχειοθετήθηκε από το πρωτότυπο στις 31 Ιανουαρίου 2020. Ανακτήθηκε στις 31 Ιανουαρίου 2020.
13. ↑  «High Iraqi Delegation Arrives in Erbil».
14. ↑  Mamouri, Ali (30 Δεκεμβρίου 2019). «Iraq on brink of abyss: What happens next?». *Al-Monitor* (στα Αγγλικά). Ανακτήθηκε στις 31 Ιανουαρίου 2020.
15. ↑  «Mustafa al-Kadhimi | Author | RealClearWorld». *www.realclearworld.com*. Ανακτήθηκε στις 31 Ιανουαρίου 2020.
16. ↑  «Iraqi politicians focus on buying, not convincing voters - By Mustafa al-Kadhimi, Al-Monitor - Jordan Vista». *vista.sahafi.jo*. Ανακτήθηκε στις 31 Ιανουαρίου 2020.
17. ↑  «Iraqi spy chief Mustafa Al Kadhimi rumoured to be prime ministerial contender». *The National (Abu Dhabi)* (στα Αγγλικά). Ανακτήθηκε στις 31 Ιανουαρίου 2020.
18. ↑  «Iraq names its third prime minister in 10 weeks». *Reuters* (στα Αγγλικά). Ανακτήθηκε στις 10 Απριλίου 2020.